मार्च में किम जोंग-उन ने चीन का पहला दौरा किया था। सत्ता संभालने के बाद यह उनकी पहली विदेश यात्रा भी थी। हालांकि, मंगलवार को वह तीसरी बार चीन पहुंचे हैं। दूसरी बार वह मई की शुरुआत में चीन गए थे। चीन की न्यूज एजेंसी सिन्हुआ ने बताया कि किम जोंग-उन 19 से 20 जून तक चीन की यात्रा पर रहेंगे। साऊथ चाइना मॉर्निंग पोस्ट के मुताबिक, मुलाकात के दौरान किम और शी आगे की रणनीति पर भी चर्चा करेंगे। बता दें कि चीन भले ही सिंगापुर बैठक में मौजूद नहीं था लेकिन इस समिट में उसकी सबसे बड़ी भूमिका मानी जा रही है।